ภณ-อิน ดวลปืนรุ่นใหญ่ จอนนี่ ยิงกันสนั่นส่งท้าย ฟากฟ้าคีรีดาว
พลิกเรื่องบีบหัวใจกันมาทุกตอน ทั้งความรักและดราม่าครอบครัว แม้กระทั่งถึงตอนจบละคร ฟากฟ้าคีรีดาว ก็ยังจัดหนักเคลียร์ทุกปัญหาด้วยลูกปืน โดยตอนนี้ ดานิกา (น้ำหวาน-ภูริตา) ถูก ศิขริน (จอนนี่ แอนโฟเน่) พ่อเลี้ยงคนเลว 2020 วางแผนจับมาเป็นตัวล่อ หวังปิดจ๊อบกำจัด 2 พระเอกอย่าง สกาย (ภณ-ณวัสน์) และ คิรี (อิน-สาริน) ที่บุกเข้ามาช่วย>> อ่านเรื่องย่อนิยายทุกเรื่อง คลิกที่นี่ <<เริ่มฉากที่ น้ำหวาน เจอ จอนนี่ ยั่วประสาทแบบลมหายใจรดหน้ากันเลย พลังการแสดงรุ่นใหญ่ถึงกับทำให้ น้ำหวาน กลัวสุดขีดจริงๆ ยียวนกวนประสาทสมใจแล้ว ก็ถึงคิว 2 พระเอกออกโรง เริ่มจาก อิน ที่บุกมาช่วยนางเอกก่อน อิน โดนอัดมาทั้งเรื่องอยู่แล้ว และทำใจว่าตอนจบนี่ ผกก. ตู่-นพพล ยิ่งจัดหนักส่งท้ายแน่นอนซึ่งก็จริงๆ อาตู่ เลยจัดคิวบู๊ให้ทั้งต่อสู้มือเปล่า ยิงปืน อิน เกือบช่วยนางเอกได้อยู่แล้ว ก่อนจะเสียท่าโดน จอนนี่ ไล่ยิง จนเป็นคิวของ ภณ ออกโรงบุกมาช่วยน้อง สำหรับ ภณ เป็นสายดาร์กลูกมาเฟียอยู่แล้ว อาตู่ เลยให้ ภณ ควงสองปืนซัดไม่ยั้งกับ จอนนี่ คู่แค้นรุ่นเดอะ ยิงกันสนั่นโกดังร้างทั้งฝุ่นทั้งร้อนเพิ่มความยากในการถ่ายทำ ฉากเดียวถ่ายทำกันนานเป็นวันเพื่อความมันส์จะลงเอยอย่างไร ตามดูบทสรุปได้ในตอนอวสาน คืนวันศุกร์นี้ 20.15 น. ทางช่อง 3 กด 33.
พลิกเรื่องบีบหัวใจกันมาทุกตอน ทั้งความรักและดราม่าครอบครัว แม้กระทั่งถึงตอนจบละคร ฟากฟ้าคีรีดาว ก็ยังจัดหนักเคลียร์ทุกปัญหาด้วยลูกปืน
ฟากฟ้าคีรีดาว,น้ำหวาน ภูริตา,ภณ ณวัสน์,อิน สาริน,ละครช่อง3,นิยาย,ข่าววันนี้,ละคร